अस जे किश आखने आं, जे किश करने आं भलेआं नझक्क होइयै, सूरजै दी लोई च करने आं। इस्सै चाली असें अपने निजी कम्म-काज बी सूरजै दी प्रतक्ख लोई च करने चाइदे न। किसै चाली चोरी जां छपैल करने दी कोई लोड़ नईं। मेरे आखने दा ए मतलब नईं जे अस अपनी निजी अजादी गै त्यागी ओड़चै जड़ी मनुक्खें लेई बड़ी गै जरूरी ते कीमती ऐ। में ते छड़ा इस गल्लै पर जोर देआ करनां जे असें कोई बी कम्म गुप्त रूपै च नईं करनां चाईदा। ते फी निजी स्वतंत्रता ते इस चाली दी छपैला च बड़ा भारी फर्क ऐ। मिकी जकीन ऐ जे तूं इस रस्ते पर चलगी तां सूरजै दी लो तेरे रस्तें गी म्हेशां चमकान्दी रौहग ते तूं बिना किसै झाके दै निडर, शान्त ते निर्मल बनी दी अगड़ी गै अगड़ी बददी जागी।